section_heading: Radnja
paragraph_text: U međuvremenu, A.J. izbjegava Tonyjevu sobu te zabušava svoje obiteljske i školske odgovornosti. Na Carmelinu nevjericu, razgovara s novinarom u bolnici, ali kasnije opsuje one koji su se okupili ispred doma Sopranovih; zaboravlja donijeti zatražene stvari koje bi mogle pomoći u Tonyjevu opravku. Požali se na bolove u trbuhu i tako izbjegne noćnu smjenu u bolnici. A.J.-evo nezainteresirano ponašanje brine Carmelu, koja to prenosi Rosalie Aprile. Kako je pretrpjela gubitak svojeglavog sina Jackieja, Rosalie savjetuje Carmeli da bude stroža s njim. Osim uobičajene zabrinutosti za svoga sina, Carmela se boji da je A.J.-evo duboko poštovanje prema svojem ocu razlog njegove rezerviranosti.